CELEX: 32012R1144
Language: hu
Date: 2012-11-28 00:00:00
Title: A Bizottság 1144/2012/EU végrehajtási rendelete ( 2012. november 28. ) egyes áruk Kombinált Nómenklatúra szerinti besorolásáról

5.12.2012   
            
            
               HU
            
            
               Az Európai Unió Hivatalos Lapja
            
            
               L 333/3
            
         A BIZOTTSÁG 1144/2012/EU VÉGREHAJTÁSI RENDELETE
   (2012. november 28.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 28-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Világosbarna por formájában bemutatott, módosított dehidratált cukornád melasz termék, mely a következőket tartalmazza (tömegszázalékban):
                  
                              —
                           
                           
                              szacharóz (beleértve az invertcukrot is)
                           
                           
                              82,4
                           
                        
                              —
                           
                           
                              hamu
                           
                           
                              1,5
                           
                        
                              —
                           
                           
                              nyersrost
                           
                           
                              7
                           
                        A termék keményítőt nem tartalmaz, polarizációs foka 83,4°.
                  A gyártási folyamat során növényi rostokat és nádmelasz-koncentrátumokat kevernek össze, és ily módon dehidratált nádmelaszt állítanak elő.
                  A termék emberi fogyasztásra nem alkalmas, kizárólag állatok takarmányozására szolgál.
               
               
                  2309 90 96
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a 23. árucsoporthoz tartozó 1. megjegyzés, valamint a 2309, a 2309 90 és a 2309 90 96 KN-kód szövegezése határozza meg.
                  A magas szacharóztartalom ellenére a termék nem tekinthető a 1701 vtsz. alá tartozó nádcukornak, mivel az előállítás során növényi rostokat is felhasználnak.
                  A hozzáadott nádmelasz-koncentrátumoknak és a dehidratációs eljárásnak köszönhetően a termék cukortartalma jelentősen magasabb, mint a hagyományos nádmelaszé. Ezért a 1703 vtsz. alá sorolás kizárt.
                  A termék állatok takarmányozására szolgál, és a gyártási folyamat során az eredeti anyag elvesztette lényeges jellemzőit (lásd a 23. árucsoporthoz tartozó 1. megjegyzést).
                  A terméket ezért állatok etetésére szolgáló készítményként a 2309 vtsz. alá kell besorolni.